નવા સ્પષ્ટીકરણ મુજબ માલ ઉપરાંત જો સેવા લેનાર કે જે ઇનપુટ ટેક્સ ક્રેડિટ માગે છે તેની સૂચનાથી કે તેના હિસાબે સેવાના સપ્લાયરે સેવા સીધી કોઇ અન્ય વ્યક્તિને પૂરી પાડેલ હોય તો પણ સેવા લેનારને સેવા મળેલ છે તેવું માની લેવામાં આવશે. દા. ત. કોઇ મશીનરીના સપ્લાયરે ગ્રાહકને મશીનરી વેચેલ હોય અને તેને ઇન્સ્ટોલેશનની સેવા કોઇ બીજા સેવા પૂરી પાડનાર પાસેથી મેળવેલ હોય જે બારોબાર મશીનરી ખરીદનાર ગ્રાહકની જગ્યા પર તેને ઇન્સ્ટોલ કરવાની સેવા પૂરી પાડે તો પણ મશીનરી વેચનારે સેવા મેળવી છે તેમ માનીને ઇન્સ્ટોલેશનની સેવા આપનાર દ્વારા વસૂલવામાં આવતા વેરાની ઇનપુટ ટેક્સ ક્રેડિટ તેમને મળવાપાત્ર થશે.